b'\n_START_ARTICLE_\nJustin Danforth\n_START_SECTION_\nSeuraura\n_START_PARAGRAPH_\nDanforth pelasi kaudella 2009\xe2\x80\x932010 Oshawa Generalsin junioreissa. H\xc3\xa4n debytoi samalla kaudella my\xc3\xb6s Cobourg Cougarsin joukkueessa OJHL-junioriliigassa. Kaudella 2011\xe2\x80\x932012 Danforth oli joukkueen kolmanneksi paras maalintekij\xc3\xa4 22 osumallaan. Kaudella 2012\xe2\x80\x932013 h\xc3\xa4n nousi Cougarsin varakapteeniksi. Danforth voitti joukkueen sis\xc3\xa4isen piste- ja sy\xc3\xb6tt\xc3\xb6p\xc3\xb6rssin tehoilla 22+34=56, kuten my\xc3\xb6s pudotuspeleiss\xc3\xa4 tehoilla 3+11=14. H\xc3\xa4net valittiin kauden p\xc3\xa4\xc3\xa4tteeksi OJHL:n toiseen t\xc3\xa4hdist\xc3\xb6kent\xc3\xa4lliseen._NEWLINE_Vuodet 2013\xe2\x80\x932017 Danforth k\xc3\xa4vi Sacred Heart Universityn yliopistoa. Freshman -vuotenaan 2013\xe2\x80\x932014 h\xc3\xa4n voitti joukkueensa sis\xc3\xa4isen piste- ja sy\xc3\xb6tt\xc3\xb6p\xc3\xb6rssin tehoilla 5+24=29. Danforth valittiin kauden p\xc3\xa4\xc3\xa4tteeksi Atlantic Hockeyn vuoden tulokkaaksi ja tulokkaiden t\xc3\xa4hdist\xc3\xb6kent\xc3\xa4lliseen. Junior -vuotenaan 2015\xe2\x80\x932016 h\xc3\xa4n oli Sacred Heartin paras pistemies ja maalintekij\xc3\xa4 tehoilla 20+21=41. Danforth jakoi Atlantic Hockeyn maalip\xc3\xb6rssin viidennen sijan Canisiusin Ralph Cuddemin ja Shane Conacherin kanssa sek\xc3\xa4 sijoittui pistep\xc3\xb6rssiss\xc3\xa4 kymmenenneksi. H\xc3\xa4n voitti my\xc3\xb6s joukkueensa sis\xc3\xa4isen tehotilaston lukemalla +9. Senior -vuotenaan 2016\xe2\x80\x932017 Danforth toimi Sacred Heartin varakapteenina ja voitti joukkueen sis\xc3\xa4isen piste- ja sy\xc3\xb6tt\xc3\xb6p\xc3\xb6rssin tehoilla 10+22=32. H\xc3\xa4net valittiin kauden p\xc3\xa4\xc3\xa4tteeksi Atlantic Hockeyn ensimm\xc3\xa4iseen t\xc3\xa4hdist\xc3\xb6kent\xc3\xa4lliseen._NEWLINE_Viimeisen yliopistokautensa p\xc3\xa4\xc3\xa4tteeksi, maaliskuussa 2017 Danforth siirtyi amat\xc3\xb6\xc3\xb6ritry-out -sopimuksella ECHL-joukkue Reading Royalsiin. Kolmen siell\xc3\xa4 pelatun ottelun j\xc3\xa4lkeen h\xc3\xa4n siirtyi amat\xc3\xb6\xc3\xb6ritryout -sopimuksella AHL-joukkue Bridgeport Sound Tigersiin. Danforth pelasi siell\xc3\xa4 yhden ottelun, kunnes h\xc3\xa4n siirtyi edelleen ATO-sopimuksella Rochester Americansin AHL-joukkueeseen. Danforth pelasi siell\xc3\xa4 viisi ottelua._NEWLINE_Toukokuussa 2017 Danforth teki Rochester Americansin kanssa vuoden mittaisen AHL-sopimuksen. H\xc3\xa4n pelasi siell\xc3\xa4 kaudella 2017\xe2\x80\x932018 15 runkosarjaottelua tehopistein 2+3=5. Suurimman osan kaudestaan Danforth pelasi kuitenkin ECHL-joukkue Cincinnati Cyclonesin vahvuudessa. H\xc3\xa4n oli tehoilla 28+31=59 joukkueen paras maalintekij\xc3\xa4 ja sijoittui sis\xc3\xa4isess\xc3\xa4 pistep\xc3\xb6rssiss\xc3\xa4 toiseksi Jesse Schultzin j\xc3\xa4lkeen. Danforth voitti my\xc3\xb6s Cyclonesin sis\xc3\xa4isen tehotilaston lukemalla +26. H\xc3\xa4net palkittiin kauden p\xc3\xa4\xc3\xa4tteeksi ECHL:n vuoden tulokkaana John A. Daley Trophylla, valittiin toiseen t\xc3\xa4hdist\xc3\xb6kent\xc3\xa4lliseen sek\xc3\xa4 tulokkaiden t\xc3\xa4hdist\xc3\xb6kent\xc3\xa4lliseen. Danforth osallistui kauden aikana my\xc3\xb6s ECHL:n t\xc3\xa4hdist\xc3\xb6otteluun, jonka taitokilpailuissa h\xc3\xa4n voitti luistelunopeuskilpailun luisteltuaan kaukalon ymp\xc3\xa4ri ajassa 12,75 sekunnissa, mik\xc3\xa4 on liigan enn\xc3\xa4tys ja MTV Uutisten helmikuussa 2019 julkaistun haastattelun mukaan tiett\xc3\xa4v\xc3\xa4sti ainoa 13 sekunnin alitus maailmassa. Danforth l\xc3\xb6i jopa NHL:n enn\xc3\xa4tyksen, mik\xc3\xa4 on Dylan Larkinin (13,172 sekuntia) hallussa vuodelta 2016._NEWLINE_Kaudeksi 2018\xe2\x80\x932019 Danforth siirtyi 1+1-vuotisella sopimuksella SM-liigajoukkue Rauman Lukkoon. H\xc3\xa4n voitti joukkueen sis\xc3\xa4isen piste- ja sy\xc3\xb6tt\xc3\xb6p\xc3\xb6rssin tehoilla 18+34=52, joilla Danforth sijoittui koko liigan pistep\xc3\xb6rssiss\xc3\xa4 viidenneksi. H\xc3\xa4n jakoi my\xc3\xb6s Lukon sis\xc3\xa4isen tehotilaston voiton Ville Heinolan kanssa lukemalla +7. Danforth valittiin kauden p\xc3\xa4\xc3\xa4tteeksi SM-liigan t\xc3\xa4hdist\xc3\xb6kent\xc3\xa4lliseen. Helmikuussa 2019 Lukko k\xc3\xa4ytti h\xc3\xa4nen sopimuksessaan olleen option ja teki vuoden mittaisen jatkosopimuksen Danforthin kanssa. Kaudeksi 2019\xe2\x80\x932020 h\xc3\xa4net nimettiin joukkueen varakapteeniksi.\n_START_SECTION_\nMaajoukkueura\n_START_PARAGRAPH_\nDanforth edusti Canada Eastin joukkuetta alle 19-vuotiaiden World Junior A Challengessa vuosina 2011 ja 2012, joista ensimm\xc3\xa4inen turnaus p\xc3\xa4\xc3\xa4ttyi hopeaan.'